[[Image:England cricket team 1888-9.jpg|right|thumb|200px|সফরের শুরুতে ইংরেজ দল]]

ওয়ারটন একাদশের পনেরোজন খেলোয়াড় ভালো-মন্দ মিলিয়ে ছিল। [[জর্জ ইউলিট]] ইতোমধ্যেই [[অস্ট্রেলিয়া জাতীয় ক্রিকেট দল|অস্ট্রেলিয়ার]] বিপক্ষে ২২ টেস্টে অংশগ্রহণ করেছেন। তার বিপরীতে ছয়জন খেলোয়াড়ের কেউই কোন কাউন্টি ক্লাবের সাথে যুক্ত ছিলেন না। [[ববি অ্যাবল]], [[জনি ব্রিগস]], [[মরিস রিড]] ও হ্যারি উড অস্ট্রেলিয়ার বিপক্ষে খেলেছেন। [[মন্টি বাউডেন]], [[আর্নল্ড ফদারগিল]], [[ফ্রাঙ্ক হার্ন]] ও [[সি. অব্রে স্মিথ|অব্রে স্মিথ]] কাউন্টি খেলোয়াড় হিসেবে প্রতিষ্ঠিত হয়েছিলেন।

ক্যামেরন স্কিনার কমেডিয়ান ছিলেন। শুধুমাত্র বিনোদনের উদ্দেশ্য নিয়ে তাকে দলে রাখা হয়েছিল ও চারটি অসম লড়াইয়ের খেলায় অংশ নিয়েছিলেন তিনি। তিনি কোন প্রথম-শ্রেণীর খেলায় অংশ নেননি। এমনকি মেজর ওয়ারটনও কোন খেলায় অংশগ্রহণ করেননি। শুধুমাত্র চূড়ান্ত খেলায় শূন্যস্থান পূরণে তিনি অংশ নিয়েছিলেন। জেমস রবার্টস মাঝে-মধ্যে খেলায় অংশ নিতেন। প্রথম অসম লড়াইয়ের খেলায় অংশ নেয়ার পর পিতার মৃত্যু সংবাদে দেশে ফিরে যেতে বাধ্য হন। ফলশ্রুতিতে, ইউলিটকে তার স্থলাভিষিক্ত করা হয়। ১৮৯২ সালে রবার্ট [[মিডলসেক্স কাউন্টি ক্রিকেট ক্লাব|মিডলসেক্সের]] পক্ষে একটিমাত্র প্রথম-শ্রেণীর খেলায় অংশগ্রহণ করেছিলেন।

[[চার্লস কভেন্ট্রি (ইংরেজ ক্রিকেটার)|চার্লস কভেন্ট্রি]], [[ব্যাসিল গ্রীভ]] ও [[যোসেফ ম্যাকমাস্টার|এমিল ম্যাকমাস্টার]] - প্রত্যেকেই দক্ষিণ আফ্রিকার বিপক্ষে খেলেন। ফলে তারা কোন প্রথম-শ্রেণীর খেলায় অংশ না নেয়া সত্ত্বেও টেস্ট খেলোয়াড়ের মর্যাদা লাভ করেছেন। কভেন্ট্রি [[ওরচেস্টারশায়ার কাউন্টি ক্রিকেট ক্লাব|ওরচেস্টারশায়ার]] ও পরবর্তীতে ১৮৮৬ সালে [[Minor Counties Cricket Championship|মাইনর কাউন্টিতে]] খেলেছেন। এছাড়াও, কিছু স্থানীয় ও অজানা দলে খেলেছেন। গ্রীভ ও ম্যাকমাস্টার হ্যারো স্কুলের সাবেক ছাত্র ছিলেন। তারা উভয়েই ১৮৭০-এর দশকে বিদ্যালয় দলের পক্ষে খেলেছেন। তবে, ওয়ারটন একাদশ বাদে অন্য কোন দলে ম্যাকমাস্টার খেলেছিলেন কি-না তার কোন রেকর্ড নেই। ১৮৯২ সালে নির-ডু-ওয়েলস নামীয় একটি দলে কম গুরুত্বপূর্ণ ক্রিকেট খেলায় অংশ নিয়েছিলেন।

নিম্নবর্ণিত ছকে এ সফর শুরুর পূর্বে খেলোয়াড়ের বয়স, ব্যাটিংয়ের ধরন, বোলিংয়ের ধরন ও ঐ সময়ে [[কাউন্টি চ্যাম্পিয়নশীপ]] দলের সাথে সম্পৃক্ততার বিষয়গুলো তুলে ধরা হয়েছে।

ইংরেজ দল
প্রথম টেস্ট
দক্ষিণ আফ্রিকান দল
আরও পড়ুন